**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**«\_\_\_\_\_\_\_» 2021 թվական N \_\_\_\_Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՀՈՒԼԻՍԻ 22-Ի N 1204-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 33-րդ և 34-րդ հոդվածները՝ Հայաստանի Հանրապետության կառավարությունը ***ո ր ո շ ու մ է*.**

1. Հայաստանի Հանրապետության կառավարության 2021 թվականի հուլիսի 22-ի «Պետական գույքն օտարելու և Հայաստանի Հանրապետության կառավարության 2020 թվականի հուլիսի 16-ի N1194-Ա որոշման (այսուհետ՝ Որոշում) մեջ փոփոխություն կատարելու մասին» N 1204-Ա որոշման մեջ կատարել հետևյալ փոփոխությունը և լրացումը.
2. Որոշման 2-րդ կետի 1)-ին ենթակետում «որն ամբողջությամբ» բառերից առաջ լրացնել «իսկ աճուրդով օտարված գույքի վաճառքի գինը 2020 թվականի սեպտեմբերի 4-ի դրությամբ կազմում է ՝ 86 548 607 դրամ,» բառերով,
3. Որոշման 4-րդ կետում «10-օրյա ժամկետում» բառերը փոխարինել «մեկամսյա ժամկետում» բառերով։

**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՀՈՒԼԻՍԻ 22-Ի N 1204-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**ՀՀ կառավարության որոշման նախագծի**

Հայաստանի Հանրապետության կառավարության 2020 թվականի հուլիսի 16-ի «Պետական գույքն օտարելու և Հայաստանի Հանրապետության կառավարության 2020 թվականի ապրիլի 23-ի N626-Ա որոշման մեջ փոփոխություն կատարելու մասին» N1194-Ա որոշման համաձայն՝ Պետական գույքի կառավարման կոմիտեի (այսուհետ՝ Կոմիտե) կողմից պետական սեփականություն հանդիսացող Երևան քաղաքի, Շենգավիթ համայնքի Թամանցիների փողոց 73 հասցեում գտնվող՝ 3948 քառ. մետր մակերեսով շենք-շինությունները և դրանց օգտագործման ու սպասարկման համար հատկացված 0.885082 հեկտար մակերեսով հողամասը ներկայացվել է օտարման և օտարվել է դասական աճուրդով։

Աճուրդի հաղթողի կողմից սահմանված ժամկետում իրականացվել են համապատասխան վճարումները և վերջինիս հետ գույքի օտարման պայմանագիր կնքելու նպատակով Կոմիտեն դիմել է Կադաստրի կոմիտե միասնական տեղեկանք ստանալու նպատակով, ի պատասխան որի Կադաստրի կոմիտեն տրամադրել է իրավունքի պետական գրանցման նոր վկայական, որի «շինության բնութագիրը» բաժնում ներառված շինությունների մակերեսները փոխվել են առկա անշարժ գույքի իրավունքի պետական գրանցման վկայականում արտացոլված մակերեսների նկատմամբ՝ մասնավորապես նոր տրամադրված վկայականում նշված շինությունների կազմում ներառվել է 17.5 քառ. մետր (43.75 խմ.) մակերեսով պարիսպ, տեղեկացվել է նաև, որ հաշվարկում բաց է թողնված եղել 35.2 քառ մետր մակերեսով շինությունը, որը ևս ներառվել է նոր վկայականում, իսկ նախկինում ներառված 10 անվանում շինություններից 7-ի արտաքին մակերեսների փոխարեն նշվել է ներքին մակերեսները, որի արդյունքում զգալի նվազել է շենք-շինությունների ընդհանուր մակերեսը։

Նշված փոփոխությունների արդյունքում, չնայած այն հանգամանքին, որ արտաքին և ներքին մակերեսների փոփոխության արդյունքում նվազել է շենք-շինությունների ընդհանուր մակերեսը՝ վկայականում ներառված նոր շինությունների արդյունքում գնահատված անշարժ գույքի շուկայական արժեքը ավելացել է 1 243 210 ՀՀ դրամով։ Նշվածի վերաբերյալ գրավոր տեղեկացվել է նաև աճուրդի հաղթող ճանաչված քաղաքացին, ով գրավոր տվել է իր համաձայնությունը առաջացած տարբերության վճարման հարցում։

Առաջացած խնդիրը կարգավորելու նպատակով ՀՀ կառավարության կողմից 22.07.2021թ. ընդունվել է «Պետական գույքն օտարելու և Հայաստանի Հանրապետության կառավարության 2020 թվականի հուլիսի 16-ի N1194-Ա որոշման մեջ փոփոխություն կատարելու մասին» N1204-Ա որոշումը, համաձայն որի ուժը կորցրած է ճանաչվել Հայաստանի Հանրապետության կառավարության 2020 թվականի հուլիսի 16-ի «Պետական գույքն օտարելու և Հայաստանի Հանրապետության կառավարության 2020 թվականի ապրիլի 23-ի N626-Ա որոշման մեջ փոփոխություն կատարելու մասին» N1194-Ա որոշման հավելվածի համապատասխան կետը և դրա հիմքով իրականացված աճուրդի արդյունքները և հաշվի առնելով, որ նշված որոշման կատարումն ապահովելու նպատակով կազմակերպվել է աճուրդ և այն համարվել է կայացած, որից հետո աճուրդի արդյունքում հաղթող ճանաչված քաղաքացու կողմից ամբողջությամբ վճարվել է աճուրդի արդյունքում ձևավորված վաճառքի գինը՝ նույն որոշմամբ սահմանվել է նաև, որ Երևան քաղաքի Թամանցիների փողոց 73 հասցեում գտնվող 3 439.9 քառ. մետր մակերեսով շենք-շինությունները և դրանց օգտագործման և սպասարկման համար հատկացված 0.885082 հեկտար մակերեսով հողամասն ուղղակի վաճառքի ձևով օտարվում է աճուրդում հաղթող ճանաչած քաղաքացի Շավարշ Մաթևոսի Դավթյանին՝ վերջինս կողմից միայն իրավունքի պետական գրանցման վկայականի փոփոխության արդյունքում՝ անշարժ գույքի շուկայական արժեքի ավելացված 1 243 210 ՀՀ դրամի վճարման պայմանով։

ՀՀ կառավարության 22.07.2021թ. N1204-Ա որոշման մեջ տեղի է ունեցել վրիպակ՝ մասնավորապես. որոշման 2-րդ կետի 1)-ին ենթակետով ամրագրվել է հետևյալը.

«2. Սահմանել՝

1) որ Հայաստանի Հանրապետության կառավարության 1998 թվականի մարտի 27-ի N 209 որոշմամբ սահմանված կարգով 2020 թվականի ապրիլի 3-ի դրությամբ գույքի գնահատված արժեքը կազմում է 101 821 890 դրամ, որն ամբողջությամբ 2020 թվականի սեպտեմբերի 25-ի դրությամբ գնորդի կողմից վճարվել է,», այնինչ վերը նշված գույքն օտարվել է կազմակերպված երկրորդ աճուրդի ընթացքում, որի մեկնարկային գինը նվազեցված է եղել գույքի գնահատված արժեքի 15% չափով և կազմել է 86 548 607 ՀՀ դրամ։

Առաջացած խնդիրը շտկելու նպատակով առաջարկվում է ՀՀ կառավարության 2021 թվականի հուլիսի 22-ի N1204-Ա որոշման մեջ կատարել հետևյալ փոփոխությունը և լրացումը, որոշման 2-րդ կետի 1)-ին ենթակետում «որն ամբողջությամբ» բառերից առաջ լրացնել «իսկ աճուրդով օտարված գույքի վաճառքի գինը 2020 թվականի սեպտեմբերի 4-ի դրությամբ կազմում է՝ 86 548 607 դրամ,» բառերը ինչպես նաև որոշման 4-րդ կետում «10-օրյա ժամկետում» բառերը փոխարինել «մեկամսյա ժամկետում» բառերով՝ ինչը հնարավորություն կտա գնորդին սահմանված ժամկետում իրականացնել գույքի գնահատված շուկայական արժեքի 1 243 210 ՀՀ դրամ տարբերությունը։

**«Հայաստանի Հանրապետության կառավարության 2021 թվականի հուլիսի 22-ի N1204-Ա որոշման մեջ փոփոխություն և լրացում կատարելու մասին»** Հայաստանի Հանրապետության կառավարության որոշման նախագծի ընդունման արդյունքում նախատեսվում է ապահովել Հայաստանի Հանրապետության պետական բյուջե եկամուտների ավելացում:

**ԱՄՓՈՓԱԹԵՐԹ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՀՈՒԼԻՍԻ 22-Ի N 1204-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. ՀՀ ֆինանսների նախարարություն | 02.08.2021թ. |
| N 01/11-1/12312-2021 |
| Դիտողություններ և առաջարկություններ չունի |  |
| 2. Կադաստրի կոմիտե | 02.08.2021թ. |
| N ՍԹ/6745-2021 |
| Առաջարկություններ և դիտողություններ չունենք |  |